
14 DR.30.11.2006 

 

 Ini memang merupakan hak rakyat untuk menuntut balik bahagian cukai ini, 
tetapi saya diberitahu oleh AirAsia bahawa kalau sekiranya pelanggan menuntut 
bahagian ini memang akan dikembalikan kepada rakyat, tetapi nampaknya tidak ramai 
pelanggan tahu perkara ini, maka saya hendak minta kerjasama daripada media 
supaya dapat menyebarkan maklumat ini kepada semua pelanggan ataupun rakyat 
Malaysia supaya tahu ini memang hak mereka untuk menuntut balik bahagian cukai ini. 
Sekian, terima kasih. 

Timbalan Yang di-Pertua [Datuk Dr. Yusof bin Yacob]: Yang Berhormat 
bagi Sepanggar. 

Tuan Eric Enchin Majimbun [Sepanggar]: Tuan Yang di-Pertua, sebelum 
saya mengemukakan soalan ini, saya mohon pembetulan perkataan “kitar semula” 
dibetulkan dengan “barangan terpakai”.   

6. Tuan Eric Enchin Majimbun [Sepanggar] minta Menteri Keselamatan Dalam 
Negeri menyatakan bilangan lesen pengusaha ‘barangan terpakai’ serta langkah-
langkah kementerian ini untuk membendung jenayah mencuri bahan  keluli elektrik dan 
telefon yang semakin aktif sehingga ramai terkorban. 

 Timbalan Menteri Keselamatan Dalam Negeri [Dato' Fu Ah Kiow]: Tuan 
Yang di-Pertua, jumlah lesen peniaga bahan terpakai dan lusuh yang dikeluarkan di 
bawah Akta Peniaga Secondhand 1956 ialah sebanyak 7,606 dengan lima negeri yang 
mempunyai bilangan tertinggi ialah Perak 1,824, Johor 1,191, Selangor 881, Pulau 
Pinang 865 dan Kedah 550.  Lesen ini dikeluarkan untuk mereka yang berniaga 
barangan secondhand seperti kenderaan terpakai, motosikal terpakai, alat ganti 
terpakai, besi buruk, logam lama seperti loyang, tembaga,  plumbum, zink dan timah.  
PDRM juga telah mengambil langkah-langkah seperti berikut bagi memastikan peniaga 
barang-barang lusuh tidak terlibat dalam aktiviti membeli barangan curi iaitu: 

(i) mengadakan pemeriksaan mengejut dari masa ke semasa 
ke atas premis perniagaan barang lusuh;  

(ii) pemantauan terhadap orang perseorangan yang sering 
datang ke premis berkenaan atau yang disyaki terlibat 
dengan kes kecurian; 

(iii) rondaan pada waktu malam untuk memastikan tiada urusan 
jual beli selepas waktu perniagaan dibenarkan; 

(iv) perjumpaan secara berkala antara ketua balai polis dengan 
pemegang lesen; 

(v) merekodkan nama dan butiran pekerja di premis berkenaan; 
dan 

(vi) mengesyorkan supaya lesen-lesen ditarik balik sekiranya 
pemilik tidak mematuhi undang-undang dan peraturan yang 
ditetapkan. 

Pendirian kementerian berkaitan dengan perniagaan barangan lusuh adalah 
jelas, iaitu tidak akan sama sekali berkompromi dengan peniaga-peniaga yang didapati 
telah menyalahgunakan lesen yang diberikan dengan menjalankan kegiatan haram dan 
bersubahat dengan penjenayah bagi mendapatkan keuntungan dengan cara mudah.  
Mereka yang terlibat boleh dikenakan tindakan undang-undang di bawah Akta 
Perniagaan Second-Hand 1956, seksyen 29(1) Undang-undang Kesalahan Kecil, 
seksyen 411, 413 dan 414 Kanun Keseksaan.  Dalam hal ini pihak PDRM juga akan 
mengesyorkan kepada Yang Amat Berhormat Menteri Besar atau Ketua Menteri 
supaya membatalkan lesen peniaga barang-barang lusuh yang didapati melanggar 
syarat yang telah ditetapkan.   

Untuk makluman Dewan yang mulia ini, pihak Kementerian Keselamatan 
Dalam Negeri juga dalam proses untuk menyemak semula Akta Perniagaan Second-
Hand 1956 bagi memperkemas kini kelemahan-kelemahan sedia ada. Sehubungan 
dengan itu satu jawatankuasa khas akan ditubuhkan bagi memastikan pindaan akta ini 
dapat membanteras kegiatan jenayah ini.  

 



Ini memang merupakan hak rakyat untuk menuntut balik bahagian cukai ini, tetapi saya diberitahu oleh AirAsia bahawa kalau sekiranya pelanggan menuntut bahagian ini memang akan dikembalikan kepada rakyat, tetapi nampaknya tidak ramai pelanggan tahu perkara ini, maka saya hendak minta kerjasama daripada media supaya dapat menyebarkan maklumat ini kepada semua pelanggan ataupun rakyat Malaysia supaya tahu ini memang hak mereka untuk menuntut balik bahagian cukai ini. Sekian, terima kasih. Timbalan Yang di-Pertua [Datuk Dr. Yusof bin Yacob]: Yang Berhormat bagi Sepanggar. Tuan Eric Enchin Majimbun [Sepanggar]: Tuan Yang di-Pertua, sebelum saya mengemukakan soalan ini, saya mohon pembetulan perkataan "kitar semula" dibetulkan dengan "barangan terpakai". 6. Tuan Eric Enchin Majimbun [Sepanggar] minta Menteri Keselamatan Dalam Negeri menyatakan bilangan lesen pengusaha 'barangan terpakai' serta langkah- langkah kementerian ini untuk membendung jenayah mencuri bahan keluli elektrik dan telefon yang semakin aktif sehingga ramai terkorban. Timbalan Menteri Keselamatan Dalam Negeri [Dato' Fu Ah Kiow]: Tuan Yang di-Pertua, jumlah lesen peniaga bahan terpakai dan lusuh yang dikeluarkan di bawah Akta Peniaga Secondhand 1956 ialah sebanyak 7,606 dengan lima negeri yang mempunyai bilangan tertinggi ialah Perak 1,824, Johor 1,191, Selangor 881, Pulau Pinang 865 dan Kedah 550. Lesen ini dikeluarkan untuk mereka yang berniaga barangan secondhand seperti kenderaan terpakai, motosikal terpakai, alat ganti terpakai, besi buruk, logam lama seperti loyang, tembaga, plumbum, zink dan timah. PDRM juga telah mengambil langkah-langkah seperti berikut bagi memastikan peniaga barang-barang lusuh tidak terlibat dalam aktiviti membeli barangan curi iaitu: (i) mengadakan pemeriksaan mengejut dari masa ke semasa ke atas premis perniagaan barang lusuh; (ii) pemantauan terhadap orang perseorangan yang sering datang ke premis berkenaan atau yang disyaki terlibat dengan kes kecurian; (iii) rondaan pada waktu malam untuk memastikan tiada urusan jual beli selepas waktu perniagaan dibenarkan; (iv) perjumpaan secara berkala antara ketua balai polis dengan pemegang lesen; (v) merekodkan nama dan butiran pekerja di premis berkenaan; dan. (vi) mengesyorkan supaya lesen-lesen ditarik balik sekiranya pemilik tidak mematuhi undang-undang dan peraturan yang ditetapkan. Pendirian kementerian berkaitan dengan perniagaan barangan lusuh adalah jelas, iaitu tidak akan sama sekali berkompromi dengan peniaga-peniaga yang didapati telah menyalahgunakan lesen yang diberikan dengan menjalankan kegiatan haram dan bersubahat dengan penjenayah bagi mendapatkan keuntungan dengan cara mudah. Mereka yang terlibat boleh dikenakan tindakan undang-undang di bawah Akta Perniagaan Second-Hand 1956, seksyen 29(1) Undang-undang Kesalahan Kecil, seksyen 411, 413 dan 414 Kanun Keseksaan. Dalam hal ini pihak PDRM juga akan mengesyorkan kepada Yang Amat Berhormat Menteri Besar atau Ketua Menteri supaya membatalkan lesen peniaga barang-barang lusuh yang didapati melanggar syarat yang telah ditetapkan. Untuk makluman Dewan yang mulia ini, pihak Kementerian Keselamatan Dalam Negeri juga dalam proses untuk menyemak semula Akta Perniagaan Second- Hand 1956 bagi memperkemas kini kelemahan-kelemahan sedia ada. Sehubungan dengan itu satu jawatankuasa khas akan ditubuhkan bagi memastikan pindaan akta ini dapat membanteras kegiatan jenayah ini.